අල්ලස් කොමිසම හමුවේ විවිධ පුද්ගලයන්ට එරෙහිව විභාග වන පැමිණිලි සහ අනතුරුව අධිකරණ හමුවේ පැවරී ඇති නඩුවලට සාක්ෂි දීම සඳහා සාක්ෂිකරුවන්ට ගමන් වියදම්, ආහාරපාන සහ නවාතැන් පහසුකම් සඳහා යම් ගෙවීමක් සිදුකිරීමට අල්ලස් කොමිසම අධිකරණ අමාත්‍යාංශයට යෝජනා කර තිබේ.අධිකරණ අමාත්‍යාංශයේ ඉහළ නිලධාරීන් සහ අල්ලස් කොමිසමේ නිලධාරීන් අතර මේ යෝජනාව පිළිබඳ සාකච්ඡාවක් ද පවත්වා ඇත.ඈත දුරබැහැර ප්‍රදේශවල සිටින වැඩි දෙනකුට ඉහත සඳහන් ආකාරයේ නඩු සහ පැමිණිලි සඳහා එන පුද්ගලයන්ට ගමන් වියදම් ආදිය සඳහා විශාල වියදමක් දැරීමට සිදු වී තිබේ.